Diari Oficial de la Generalitat Valenciana


Sumari del DOGV 9618, del 15-06-2023 (2023/6420)

RESOLUCIÓ de 6 de juny de 2023, de la consellera d'Innovació, Universitats, Ciència i Societat Digital, per la qual, en execució de sentència, es té per anul·lada la Resolució de 18 de juny de 2018, de la Conselleria d'Educació, Investigació, Cultura i Esport, per la qual es van convocar, per al curs 2018-2019, les ajudes per a complementar les beques per a l'activitat de mobilitat d'estudiants per estudis del Programa Erasmus+ pertanyents a institucions públiques d'educació superior de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9618

Data del DOGV
:   15-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6420


Data del document
:   06-06-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Conselleria d'Educació, Investigació, Cultura i Esport
    * ajuda pública

RESOLUCIÓ de 6 de juny de 2023, de la consellera d'Innovació, Universitats, Ciència i Societat Digital, per la qual, en execució de sentència, es té per anul·lada la Resolució de 18 de juny de 2018, de la Conselleria d'Educació, Investigació, Cultura i Esport, per la qual es van convocar, per al curs 2018-2019, les ajudes per a complementar les beques per a l'activitat de mobilitat d'estudiants per estudis del Programa Erasmus+ pertanyents a institucions públiques d'educació superior de la Comunitat Valenciana. [2023/6420]  
Recurs de cassació núm. 4814/2020, TS Sala C-A, Sec 4a, Sentència núm. 47/2022.  
La Universitat Catòlica de València Sant Vicent Màrtir, va interposar un recurs contenciós administratiu, davant el Tribunal Superior de Justícia de la Comunitat Valenciana, contra la Resolució de 18 de juny de 2018, de la Conselleria d'Educació, Investigació, Cultura i Esport, per la qual es van convocar, per al curs 2018-2019, les ajudes per a complementar les beques per a l'activitat de mobilitat d'estudiants per estudis del programa Erasmus+ pertanyents a institucions públiques d'educació superior de la Comunitat Valenciana (publicada en el DOGV de 21.06.2018).  
En la Sentència núm. 200/2020, de 4 de juny, de la Sala Contenciosa Administrativa, Secció 4a, del Tribunal Superior de Justícia de la Comunitat Valenciana, es desestima el recurs interposat.  
Posteriorment, la Universitat Catòlica de València Sant Vicent Màrtir va interposar un recurs de cassació amb núm. 4814/2020 davant el Tribunal Suprem.  
La Sentència núm. 47/2022, del Tribunal Suprem, de la Sala Contenciosa Administrativa, Secció 4a, anul·la la sentència de la Sala Contenciosa Administrativa del Tribunal Superior de Justícia de la Comunitat Valenciana i estima el recurs de cassació, i anul·la la Resolució de 18 de juny de 2018, de la Conselleria d'Educació, Investigació, Cultura i Esport.  
La sentència és ferma.  
Si bé la resolució objecte de la sentència va ser dictada pel conseller d'Educació, Investigació, Cultura i Esport, actualment la competència sobre la matèria és atribuïda a la Conselleria d'Innovació, Universitats, Ciència i Societat Digital per l'article 12 del Decret 5/2019, de 16 de juny, del president de la Generalitat.  
Per la qual cosa, en compliment de l'obligació de complir les sentències en la forma i els termes que en aquestes es consignen, segons estableix l'article 103.2 de la Llei reguladora de la jurisdicció contenciosa administrativa, resolc:  
  
Primer  
Ha de considerar-se anul·lada, en execució de la Sentència núm. 47/2022, del Tribunal Suprem, de la Sala del Contenciosa Administrativa, Secció 4a, la Resolució de 18 de juny de 2018, de la Conselleria d'Educació, Investigació, Cultura i Esport, per la qual es van convocar, per al curs 2018-2019, les ajudes per a complementar les beques per a l'activitat de mobilitat d'estudiants per estudis del programa Erasmus+ pertanyents a institucions públiques d'educació superior de la Comunitat Valenciana (publicada en el DOGV de 21.06.2018).  
  
Segon  
Publicar aquesta resolució en el Diari Oficial de la Generalitat Valenciana.  
Contra aquesta resolució podran promoure les parts legitimades un incident d'execució de sentència, davant el Tribunal Superior de Justícia de la Comunitat Valenciana, Sala Contenciosa Administrativa, Secció 4a, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 6 de juny de 2023.- La consellera d'Innovació, Universitats, Ciència i Societat Digital: Josefina Bueno Alonso.